Legenda o Suramskoj tvrđavi (film)
Legenda o Suramskoj tvrđavi () je sovjetski igrani film snimljen na gruzijskom jeziku 1985. godine u režiji Doda Abašidzea i Sergeja Paradžanova. Temelji se na pripovjetci Tsiskari Daniela Čonkadzea koja se, pak, temeljila na gruzijskoj narodnoj legendi. Radnja se događa u srednjovjekovnoj Gruziji i prikazuje kako je mladić živ zazidan u zidove tvrđave koja se prije toga stalno urušavala, te je tako svojom žrtvom omogućio da nastavi čuvati zemlju od vanjskih neprijatelja. Film se isticao nedostatkom tradicionalne naracije i statičnim kadrovima, kao i inzistiranjem na za dotadašnju sovjetsku kinematografiju atipičnim religijskim motivima, odnosno prikazom odnosa kavkaskih kršćana i muslimana u doba prije ruske i sovjetske vlasti. Paradžanovu, koji se smatrao jednim od najvećih sineasta u tadašnjem SSSR-u, to je bio prvi film nakon Boje nara 1969. godine, odnosno dugogodišnje pauze izazvane neprijateljstvom sovjetskih vlasti, koja ga je neko vrijeme poslala u zatvor.

Uloge 
 Leila Alibegašvili ... Mlada Vardo
 Zurab Kipšidze ... Durmišhan
 Dodo Abašidze ... Osman Aga (stariji Nodar)/Simon
 Sofiko Čiaureli ... Stara Vardo
 Levan Učaneišvili ... Zurab (kao L. Učaneišvili)

Vidi još
Suramska tvrđava

Vanjske veze

Sovjetski filmovi
Gruzijski filmovi
Azerbejdžanski filmovi
Dramski filmovi
Historijski filmovi
Art filmovi